০০ সাদুল্লাপুর সংবাদদাতা গাইবান্ধার সাঘাটায় যমুনা নদীর ভাঙ্গন থেকে থানা স্বাস্থ্য কমপ্লেক্সসহ বিভিন্ন শিক্ষা প্রতিষ্ঠান রক্ষার  দাবিতে স্থানীয় এলাকাবাসী গতকাল সোমবার নদীর তীরে ৪ কিলোমিটার দীর্ঘ মানববন্ধন করে। ছায়া নীড় নামে একটি স্থানীয় সাংস্কৃতিক সংগঠনের আয়োজনে উপজেলার বিভিন্ন শিক্ষা প্রতিষ্ঠান, সামাজিক-সাংস্কৃতিক সংগঠনসহ এলাকার ৫ সহাস্রাধিক নারী-পুরুষ এখানে অংশ নেন। এ সময় বক্তব্য রাখেন বিশিষ্ট সমাজসেবক শাহনেওয়াজ মন্ডল বাবলু, সাঘাটা সদর ইউপি চেয়ারম্যান আব্দুর রউফ, ছাত্রলীগ সাঘাটা সভাপতি জহুরুল ইসলাম প্রমুখ। বক্তারা বলেন, এখানকার নদীভাঙ্গন রোধে সমপ্রতি ১৩৭ কোটি টাকা বরাদ্দ হলেও কাজ শুরু হয়নি। অবিলম্বে এ কাজ শুরু করার দাবি জানান তারা।